Úradný vestník L 140 , 24/05/2001 S. 0008 - 0009



Nariadenie Komisie (ES) č. 1004/2001 z 22. mája 2001 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (ES) č. 2559/2000 [2], a najmä na jeho článok 9, keďže: (1) Na to, aby sa zabezpečilo jednotné uplatňovanie kombinovanej nomenklatúry priložené k uvedenému nariadeniu, je potrebné prijať opatrenia na zatrieďovanie tovarov uvedených v prílohe k tomuto nariadeniu. (2) Nariadenie (EHS) č. 2658/87 stanovuje všeobecné pravidlá interpretácie kombinovanej nomenklatúry. Tieto pravidlá sa uplatňujú aj na všetky ostatné nomenklatúry, ktoré sú na nej úplne alebo sčasti založené alebo ktoré k nej pridávajú ďalšie triedenie a ktoré sú stanovené v osobitných ustanoveniach spoločenstva s úmyslom uplatňovať sadzobné a ostatné opatrenia súvisiace s obchodovaním s tovarmi. (3) Podľa uvedených všeobecných pravidiel tovary opísané v prvom stĺpci tabuľky priloženej k tomuto nariadeniu sa musia zatrieďovať podľa číselných znakov uvedených v druhom stĺpci na základe odôvodnení stanovených v treťom stĺpci. (4) Je vhodné, aby záväzné informácie o nomenklatúrnom zatriedení tovaru, vydané colnými orgánmi členských štátov, týkajúce sa zatriedenia tovarov do kombinovanej nomenklatúry, ktoré nevyhovujú ustanoveniam tohto nariadenia, mohol držiteľ naďalej uplatňovať počas obdobia troch mesiacov podľa ustanovení článku 12 (6) nariadenia Rady (EHS) č. 2913/92 z 12. októbra 1992, ktoré ustanovuje Colný kódex spoločenstva [3], naposledy zmeneného a doplneného nariadením Rady a Európskeho parlamentu (ES) č. 2700/2000 [4]. (5) Opatrenia stanovené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Tovary opísané v prvom stĺpci priloženej tabuľky sa zatrieďujú v rámci kombinovanej nomenklatúry podľa kódov KN uvedených v druhom stĺpci zmienenej tabuľky. Článok 2 Záväzné informácie o nomenklatúrnom zatriedení tovaru, vydané colnými orgánmi členských štátov, ktoré nevyhovujú ustanoveniam tohto nariadenia, sa naďalej uplatňujú podľa ustanovení článku 12 (6) nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť dvadsiaty deň po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. mája 2001 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 293, 22.11.2000, s. 1. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis tovarov | Zatriedenie (číselný znak) | Odôvodnenie | (1) | (2) | (3) | Modulárna lineárna kamera s jednokanálovým videovýstupom. Systém obvodov kamery sa skladá s rôznych linkových budičov a prijímačov, časovacieho riadiaceho logického obvodu, CCD lineárneho senzora obrazu, prvkov obnovy DC, kombinovania videa, výstupného zosilnenia a vyrovnávania. Kamera je navrhnutá na začlenenie do elektrooptických meracích a kontrolných systémov. Pozri fotografiu | 85253090 | Zatriedenie je určené podľa ustanovení Všeobecných pravidiel 1 a 6 pre interpretáciu kombinovanej nomenklatúry, poznámky 2a) ku kapitole 90 a podľa znenia číselných znakov KN 8525, 852530 a 85253090. Kamera je vylúčená z kapitoly 90, keďže ide o výrobok, ktorý sa dá zatriediť do svojej položky kapitoly 85. | Farebná plazmová obrazovka s uhlopriečkou obrazovky 105,6 cm [celkové rozmery 103,5 (š) x 64 (v) x 15 (d) cm] s 852 x 480 pixelovou konfiguráciou a dvoma vnútornými reproduktormi. Zariadenie má tieto rozhrania: tri videovstupné konektory (zložený videosignál),jeden konektor na vstup údajov (VGA — SVGA),jeden vstupný audiokonektor,jeden kontrolný konektor.Rôzne rozhrania umožňujú, aby monitor zobrazoval vo farbe údaje prijaté zo strojov na automatické spracovanie údajov a nehybné alebo pohyblivé obrázky z prístrojov zaznamenávajúcich alebo reprodukujúcich video, DVD prehrávačov, videokamier atď. Dodáva sa s týmto príslušenstvom: káblové svorky, elektrická šnúra, diaľkový ovládač (funguje na dve baterky) a manuál pre užívateľa, | 85282190 | Zatriedenie je určené podľa ustanovení Všeobecných pravidiel 1 a 6 pre interpretáciu kombinovanej nomenklatúry, poznámky 6 ku kapitole 85 a podľa znenia číselných znakov KN 8528, 852821, 85282190, ako aj číselných znakov KN 8524 a 85249100. Tento výrobok sa nedá zatriediť do položky 847160, pretože dokáže reprodukovať farebné obrázky zo zloženého videosignálu [pozri vysvetlivky HS k položke 8471, bod I. D.(1)]. Podobne sa výrobok nedá zatriediť do položky 8531, pretože jeho funkciou nie je poskytovať vizuálnu indikáciu na účely signalizácie (pozri vysvetlivky HS k položke 8531, bod D). | inštalačné diskety. | 85249100 | | +++++ TIFF +++++ --------------------------------------------------